section_heading: Pokvarena mašta i prljave strasti i (1980. – 1984.)
paragraph_text: Do polovice veljače 1981., sastav je snimio album Pokvarena mašta i prljave strasti za koje je Bora iz vojske slao tekstove, dok su ga po povratku čekale gotove pjesme, uglavnom zaslugom Bajage. Značajnije pjesme s albuma bile su: "Ostaću slobodan", "Lak muškarac" i "Neke su žene pratile vojnike". Bajagina "Dva dinara, druže" bila je prva od tri stvari Riblje čorbe koje su postale hitovi na Hitu 202. Objavljen 23. veljače, album je krajem godine dostigao tiraž od 200.000 primjeraka. Izvorno se na omotu albuma trebala pojaviti osamdesetogodišnja gospođa, ali je u isto vrijeme izašao album Bijelog dugmeta Doživjeti stotu sa sličnim rješenjem, pa se na kraju iskoristio lik književnika Miloša Jovančevića.